
  Nr.6383/31.10.2024

  RAPORT DE SPECIALITATE

la Proiectul de hotărâre privind alegerea Viceprimarului comunei Horoatu Crasnei

Având în vedere:

-referatul de aprobare elaborat de către dl. Primar și Proiectul de hotărâre privind alegerea Viceprimarului comunei Horoatu Crasnei;

Ca urmare a  alegerilor autorităţilor administraţiei publice locale din data de 09 iunie 2024 au fost aleşi consilierii locali pentru mandatul 2024 –2028.

Astfel, potrivit prevederilor art. 152 alin. 2 și 3 din OUG nr. 57/2019 privind Codul administrativ, cu modificările și completările ulterioare, consiliul local alege viceprimarul din rândul membrilor săi, prin vot secret, cu majoritate absolută, la propunerea primarului sau a consilierilor locali. 


Prin Ordinul Prefectului nr. 425/23.10.2024 a fost convocată ședința privind ceremonia de constituire a Consiliului local al comunei Horoatu Crasnei pentru data de 24.10.2024, dată la care toți cei 11 consilieri validați au depus jurământul intrând astfel în exercițiul mandatului 2024-2028 astfel cum rezultă din Procesul Verbal nr. 6223/24.10.2024 al ședinței de constituire a Consiliului local al comunei Horoatu Crasnei.
Potrivit dispoziţiilor legale, respectiv cele cuprinse la art. 148 din OUG nr. 57/2019 privind Codul administrativ, cu modificările și completările ulterioare, comuneleau câte un primar și câte un viceprimar, aleși în condițiile legii. Exercitarea votului se face pe bază de buletine de vot.

Conform art. 152 alin.2 și 3 din OUG nr. 57/2019 privind Codul administrativ, cu modificările și completările ulterioare, alegerea viceprimarului se realizează prin hotărâre a consiliului local, prin vot secret, cu majoritate absolută, din rândul membrilor consiliului local, la propunerea primarului sau a consilierilor locali.

Viceprimarul este subordonat primarului şi, în situaţiile prevăzute de lege, înlocuitorul de drept al acestuia, situaţie în care exercită, în numele primarului, atribuţiile ce îi revin acestuia. 
Pe durata exercitării mandatului, viceprimarul îşi păstrează statutul de consilier local, fără a beneficia de indemnizaţia aferentă acestui statut, fiindu-i aplicabile incompatibilităţile specifice funcţiei de viceprimar prevăzute de cartea I titlul IV din Legea nr. 161/2003, cu modificările şi completările ulterioare.

Durata mandatului viceprimarului este egală cu durata mandatului consiliului local. În cazul în care mandatul consiliului local încetează sau încetează calitatea de consilier local, înainte de expirarea duratei normale de 4 ani, încetează de drept şi mandatul viceprimarului, fără vreo altă formalitate.

Din considerentele expuse mai sus, cele cuprinse la art. 136 alin. (8) lit. b) coroborate cu prevederile cele ale art. 152 alin. 2 și 3 din Ordonanţa de Urgenţă a Guvernului nr. 57/2019 privind Codul administrativ, cu completările şi modificările ulterioare, propun aprobarea proiectului de hotărâre înscris pe ordinea de zi în forma și conținutul prezentat.
SECRETAR GENERAL,

LAURA BORBELY

